**Pkp 4**

**Eelnõu nr 6**

*lihthäälteenamus*

|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi |  21. mai 2019 nr  |
|  |
|  |
| Viimsi valla hallatava asutuse „Viimsi Noortekeskus“ asutamine ja põhimääruse kinnitamine |  |
|  |
|  |
| Juhindudes kohaliku omavalitsuse korralduse seaduse § 35 lõikest 2, noorsootöö seaduse § 8 lõikest 6 ja Viimsi valla põhimääruse § 21 lõikest 33 Viimsi Vallavolikogu**otsustab:**1. Asutada Viimsi Vallavalitsuse hallatav asutus „Viimsi Noortekeskus“.
2. Kinnitada hallatava asutuse põhimäärus (Lisa 1).
3. Viimsi Vallavalitsusel korraldada hallatava asutuse registreerimine riigi ja kohaliku omavalitsuse asutuste riiklikus registris (äriregister).
4. Otsus jõustub teatavakstegemisest.
5. Otsuse peale võib esitada Viimsi Vallavolikogule vaide haldusmenetluse seaduses sätestatud korras 30 päeva jooksul arvates otsuse teadasaamise päevast või päevast, millal oleks pidanud otsusest teada saama, või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

  /allkirjastatud digitaalselt/Taavi KotkaVolikogu esimees |

Eelnõu esitaja: Viimsi Vallavalitsus

Eelnõu koostaja: haridus- ja kultuuriosakond

Kooskõlastanud: Viimsi Vallavalitsus 07.05.2019, Viimsi Vallavolikogu noorsoo- ja hariduskomisjon 30.04.2019.

|  |  |  |
| --- | --- | --- |
| Georg Aher | Ermo Mäeots | Helen Rives |
| Abivallavanem | haridus- ja kultuuriameti juhataja  | Vallasekretär |

**Seletuskiri**

|  |
| --- |
| Viimsi Vallavolikogu otsuse eelnõu |
| „Viimsi Noortekeskuse asutamine“ |  |

**1. Sissejuhatus**

Viimsi Noortekeskus tegutseb alates 2001.a. MTÜ Viimsi Huvikeskuse struktuuriüksusena, mida 95-100% ulatuses finantseeritakse Viimsi vallavalitsuse eelarvest. Vallavalitsus tasub ruumide rendi, personalikulud ja kommunikatsioonikulud. Noortekeskus on väga edukalt taotlenud lisarahastust Eesti Noorsootöö Keskuselt ANK ja Varaait projektikonkurside kaudu, Erasmus+ projektist ja teistest fondidest. Kogu protsessi eesmärk on muuta olukord juriidiliselt selgemaks, jätkates samas senist heal tasemel tehtud noorsootööd, võtmata liigseid juriidilisi riske, parendada koostööd teiste hallatavate asutustega ning ühtlasi saaks ka huvikeskus rohkem keskenduda oma suuna arendamisele.

Lisaks on sügisest 2019 kavas Viimsi Noortekeskus kolida tema senistest ruumidest Viimsi Huvikeskuses uutesse ruumidesse Viimsi Marketi majas aadressiga Randvere tee 9, Haabneeme alevik, kus saavad asuma ka Viimsi Raamatukogu ruumid. Samas on ka soov, et raamatukogu ja noortekeskus teatud tegevusi üheskoos läbi viiks. Kui aga tegemist on ühelt poolt eraõigusliku juriidilise isikuga ja teiselt poolt kohaliku omavalitsuse hallatava asutusena, võib see tekitada ühisel pinnal tegutsemisel raskusi. Lisaks tuleb sellisel juhul sõlmida allüürileping MTÜ-ga, mis muudab asjaajamise keerulisemaks.

**2. Eelnõu sisu**

Tulenevalt kohaliku omavalitsuse korralduse seaduses § 6 lõikest 1 on omavalitsusüksuse ülesandeks korraldada antud vallas või linnas sotsiaalabi ja -teenuseid, vanurite hoolekannet ja noorsootööd.Viimsi Vallas on ligi 5000 noort. Valla arengukavas on üheks strateegiliseks eesmärgiks seatud kvaliteetsed avalikud teenused ja nende kättesaadavus kõigile soovijatele.

Noorsootöö valdkonna soovitud seisundina on ideaalis ettenähtud Viimsi valla kõikides külades ja alevikes kaasaegsed ruumid avatud noorsootöö tegemiseks.

On ilmne, et noortele mitmekesisema tegevuse pakkumine vähendab noorte poolt tehtavaid korra – ja õigusrikkumisi. Noortetoad ja keskused lähtuvad oma töös avatud noorsootöö põhimõtetest, mille eesmärgiks on pakkuda noortele vabatahtlikkuse alusel osalemise võimalusi, et toetada noore aktiivsust ja toimetulekut ühiskondlikus elus.

Asutuse loomisel hakkab kolme avatud noorkeskuse tööd koordineerima Viimsi valla asutus „Viimsi Noortekeskus“.

**3. Viimsi Noortekeskuse asutamise mõjud**

Avatud noorsootöö korraldamine allasutuse poolt on paindlikum, läbipaistvam ja jätkusuutlikum seades pikemaid eesmärke. Vallavalitsus peab oluliseks, et noortekeskuse igapäevase töö koordineerimisel saavad kaasarääkida vastavat valdkonda kureerivad inimesed.

**4. Asutamisega seotud vajalikud kulutused**

Viimsi Vallavalitsuse eelarves on ette nähtud kulud MTÜ Viimsi Huvikeskuse noortekeskuste jaoks. 2019.a. on noortekeskustele arvestatud toetus 172 755 eurot, mis kuni 1. septembrini tasutakse MTÜ Viimsi Huvikeskuse poolt esitatud arvete alusel. Noortekeskuse asutamisega seoses täiendavaid kulutusi ei ole ette näha. Välja arvatud praeguse noortekeskuste juhi koondamistasu, kuna uue juhi kohale tuleb teha avalik konkurss. 2020.a. eelarve koostamisel vaadatakse kulud uuesti üle seose tegevuse laienemisega.

**5. Kooskõlastamine**

Viimsi Vallavolikogu otsuse eelnõu on kooskõlastatud Viimsi Vallavolikogu noorsoo- ja hariduskomisjoni 30.4.2019 koosolekul ja Viimsi Vallavalitsuse 7.5.2019 toimunud istungil.